Havannan myrsky
Havannan myrsky on Clive Cusslerin ja Dirk Cusslerin Dirk Pitt -kirjasarjaan kuuluva trilleri vuodelta 2014.
Kirjan alussa Dirk Pitt lähtee selvittämään Karibianmerellä sijaitsevan kuolleen vyöhykkeen aiheuttajaa. Pian selviää että kyseessä on laajempi kuollut vyöhyke, jota Pitt lähtee tutkimaan ystävänsä Al Giordinon kanssa. Ennen tutkimusta Pitt joutuu pelastamaan yksityisen öljy-yhtiön sukelluskellon, jonka tuntematon hyökkääjä on upottanut Havannan koillispuolella Kuuban aluevesillä.
Dirk Pittin tytär Summer löytää Itä-Meksikossa Tabascon rannikolta uhrilammesta rasian, joka sisältää pienen koodeksin. Se paljastaa, että on olemassa kahtia jaettu ns. "aurinkokivi", joka opastaa suurelle aarteelle. Koodeksi näyttää Pittin sisaruksille reitin aurinkokiven toiselle vielä tuntemattomalle puoliskolle.
Dirk jr., Summer ja paikallinen tutkija Torres löytävät aurinkokiven toisen puoliskon koodeksin ohjeiden mukaisesti, mutta tuntemattomat ihmiset tappavat Torresin ja ryöstävät aurinkokiven puoliskon mukaansa. Ryöstäjät ottavat myös Summer Pittin mukaansa. Hän kuitenkin pakenee ja hänen veljensä pelastaa hänet viime hetkellä. He lähtevät pian tapauksen jälkeen pois alueelta "Sargasso Sea" -tutkimusaluksen kyydissä. Alus kuitenkin kaapataan ja sen tutkijat vangitaan.
Samaan aikaan eräs kuubalainen huvijahti räjähtää ja presidentti Raúl Castron väitetään kuolleen sen mukana; Pittiä syytetään teosta ja hänet viedään helikopteriin.
Syyksi koko kaappaukseen paljastuu laiton yritys kaapata merenpohjan uraania jota myydään Pohjois-Koreaan. Kaupan vastineena olisi saatu ydinkärkiä.
Dirk Pitt onnistuu tuhoamaan Mil Mi-8 -helikopterin jossa oli vankina ja selviää sen pudotessa hengissä. Hän ui maihin ja yllättäen löytää auttajia, nimittäin vanhan taiteilijanaisen, joka on hallinnon epäsuosiossa, ja tämän aviomiehen.
Samaan aikaan vangitut tutkijat ovat päässeet vapaiksi, ja sabotoivat "Sargasso Sea" -aluksen kaappaajien toimia.
Summer Pitt on sukellusveneessä merenpohjassa, ja "Sargasso Sea"n kaappaajat valmistautuvat tappamaan Summerin.
Dirk Pitt onnistuu estämään aikeen ja hetkeä myöhemmin Dirk Pitt junior ystävineen valtaa "Sargasso Sea"n; onnistuminen oli täpärällä ja lopullisesti tilanteen pelastaa paikalle nopealla pienoissukellusveneellä paikalle tullut vanha ystävä Rudi Gunn jolla on ääniaalloilla toimiva tyrmäysase joka kaataa kaappaajat oitis.
Kaappauksen johtaja ja useimmat hänen miehensä kaatuvat tukialuksensa tuhoutuessa.
Nyt selviää että Kuuban presidentti on hengissä ja hänen sijastaan oli kuollut muuan paikalle viety kuolemansairas rikollinen.
Juonittelun pääsyyllinen kenraali vangitaan loppuiäkseen tämän miehen nimellä ja hänen itsensä sanotaan kuolleen helikopterin pudottua.
Tarina päättyy kuubalaisten lopettaessa kaupankäynnin Pohjois-Koreaan ja päähenkilöt ovat hengissä.
Amerikkalainen ydinsukellusvene torpedoi pohjoiskorealaisen rahtilaivan joka kuljettaa anastettua uraanilastia.
Rahtilaivan eloonjääneet pelastaa salaperäinen "Oregon"-alus.
Myös aurinkokiven molemmat puoliskot yhdistetään, ja päähenkilöt löytävät satumaisen aarteen.
Tarinan lopussa hallituksen kuorma-auto tuo vanhalle naistaiteilijalle hänen takavarikossa olleet taulunsa takaisin ja lisäksi hän saa Pittiltä kirjeen, jossa on korkealaatuinen taiteilijan sivellin.